Audi se A4 vernuwe en nou ook gekoppelDie Audi A4. (Foto: Verskaf) Die hele wêreld gons deesdae oor internet-gekoppelde motors wat ŉ ingeboude simkaart in het en dan altyd aan die internet gekoppel is. Dit bring ŉ magdom moontlikhede vir die toekoms. In dié stadium is daar motors met navigasiestelsel intydse inligting verskaf. Sou ŉ mens in ŉ botsing betrokke wees, skakel die voertuig self die nooddienste en verskaf belangrike inligting soos hoe erg die botsing is. ŉ Mens kan nou ŉ app op jou foon aflaai, en belangrike inligting sien soos jou brandstofvlak en reikafstand. ŉ Funksie waarvan ek baie hou, is dat jy ŉ bestemming op die app op jou foon kan soek en die aanwysings stuur na die motor toe voor jy vertrek… slim. Nog ŉ puik funksie is die integrasie van Google Earth met Audi se eie navigasiestelsel. As ŉ mens die navigasiestelsel gebruik, sien mens ŉ satellietprentjie van die aarde in plaas van ŉ gewone kaart. Die raakskerm is 10.1” en die resolusie is puik. Gewoonlik as ŉ model vernuwe word, is dit ŉ paar klein veranderings aan die ligte en dies meer. Dié A4 het ŉ bietjie meer as net plastiese chirurgie gehad. Onder die vel begin die nuwe A4 nou hibridiese tegnologie bevat. Dit is ŉ 12 V-stelsel wat energie herwin om die aansitter en bykomstighede soos die ligte, ruitveërs en so aan te laat werk. Daar is reeds turbopetrolenjins beskikbaar in die A4-reeks. Kraglewering sal tussen 110 kW en 260 kW wees. Alle A4-modelle het outomatiese ratkaste. ŉ Dieselenjin sal by die reeks gevoeg word in die eerste kwartaal van 2021. Die A4-reeksleier kom in die vorm van die puik Audi S4. Hy word deur ŉ V6-turbopetrolenjin aangedryf wat 260 kW en 500 Nm lewer. Dit neem 4,7 sekondes van 0 – 100 km/h en die S4 is beperk tot 250 km/h. Ons sal binnekort tyd met die A4 deurbring en kan dan ŉ beter idee gee van hoe die opknappings voel op die pad. Die A4 is ook nou een van die bekostigbaarste mededingers in sy segment. Die reeks lyk só: Die reeks word gedek deur ŉ 5 jaar/100 000 km- omvattende instandhoudingsplan. Sy mededingers lyk só: 6 jaar/100 000 km- omvattende instandhoudingsplan 5 jaar/100 000 km- omvattende instandhoudingsplan 5 jaar/100 000 km- omvattende instandhoudingsplan Dié mededingers is elkeen die goedkoopste model beskikbaar in hul reekse.